
Comisia pentru Buget,

Finanţe şi Bănci
Bucureşti,         

Nr.  22 / 319/ 11.06.2009
AVIZ
asupra proiectului de Lege pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă


Cu adresa nr.PL.x 273 din 20 mai 2009, Biroul Permanent, conform art.95 şi 115 din Regulamentul Camerei Deputaţilor, republicat, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă, Camera Deputaţilor fiind Cameră decizională.
    În urma examinării, în şedinţa din data de 10 iunie 2009, Comisia, cu unanimitate de voturi,  a hotărât  avizarea  favorabilă a proiectului de Lege cu amendamentele din anexă.


Anexă
	 Nr.
 crt.  
	OG. Nr.99/2000 
	Senat
	Text propus
	Motivaţie

	1.
	Art.17- Este interzis oricărui comerciant să ofere sau să vândă  produse  în pierdere, cu excepţia situaţiilor prevăzute la art.16 lit.a)-c), e)-i), precum  şi în cazul produselor aflate în pachete de servicii. Prin vânzare în pierdere, în sensul prezentei ordonanţe, se înţelege orice vânzare la un preţ egal sau inferior costului de achiziţie, astfel cum acesta este definit în reglementările în vigoare.
	1.Articolul 17 se abrogă.
	Nemodificat
	-

	2.
	Art.23.–Vânzările de soldare se pot efectua numai în cursul a două perioade pe an, cu o durată maximă de câte 45 de zile fiecare, cu condiţia  ca produsele pentru soldare  să fie achitate furnizorului de către comerciant cu cel puţin  30 zile  înaintea datei de debut a perioadei de vânzări de soldare şi oferite spre vânzare în mod obişnuit înaintea acestei date.
	2. Art.23 va avea următorul cuprins: Vânzările de soldare se pot efectua cu condiţia ca produsele propuse pentru soldare să fie achitate furnizorului de comerciant, cu cel puţin 30 de zile înaintea datei de debut a perioadei de vânzări de soldare şi oferite spre vânzare în mod obişnuit înaintea acestei date.

	1.Se elimină.
	Nu se poate condiţiona soldarea mărfurilor de achitarea acestora cu cel puţin 30 zile  în avans de către comerciant.



	3.
	Art.72.- Pentru unele categorii de produse/servicii, în scopul asigurării unui echilibru între obligaţiile şi drepturile părţilor contractante şi pentru a promova un mediu concurenţial normal, Guvernul poate stabili contracte –tip cu caracter obligatoriu.
	3.După articolul 72 se introduc două noi articole, art.72¹ şi 72².
Art. 72² are următorul cuprins:

Art. 72².- (1) Termenul de plată pentru produsele alimentare contractate şi livrate nu poate fi mai mare de 20 de zile calendaristice, pentru produsele, şi de 45 de zile calendaristice pentru restul produselor, de la data recepţiei mărfii.
(2) În cazul în care plata nu se efectuează în termenul prevăzut  în contract, cel care are obligaţia de plată plăteşte contravaloarea produselor  alimentare  şi o dobândă  zilnică  egală cu dublul dobânzii de referinţă a Băncii Naţionale a României.
(3) În cazul neefectuării plăţii la termenul stabilit în contract, debitorul, este pus în întârziere fără nici o formalitate, fără a fi notificat şi suportă penalităţi de întârziere de la această dată.

	2. Art.72².-(1)- (2) se elimină.
Nemodificat
Autor: Comisia buget, finanţe şi domnul Deputat Petru Lakatos 
	Se propune eliminarea întrucât prevederile alin.(3) sunt acoperitoare şi pentru limitele de la alin. (1) şi (2).


                    PREŞEDINTE,                                         SECRETAR,

                    Viorel Ştefan                                               Iuliu Nosa
                                                                                          Consilier  parlamentar,

Ghiorghiu Luminiţa                                                                                          

